**ถอดบทเรียนโครงการกองทุนสุขภาพตำบลนาดี**

**เรื่อง** โครงการการดำเนินงานการคุ้มครองผู้บริโภคด้านสุขภาพ ปี 2560

**ความเป็นมาและความสำคัญของปัญหา**

ปัจจุบันสถานการณ์การใช้สารเคมีทางการเกษตรของตำบลนาดี อำเภอยางตลาด จังหวัดกาฬสินธุ์ มีแนวโน้มเพิ่มสูงขึ้นทุกปีในขณะที่ พื้นที่การเพาะปลูกยังคงมีอยู่เท่าเดิม ซึ่งเป็นการบ่งชี้ว่าเกษตรกรมีปริมาณการใช้สารเคมีทางการเกษตรเพิ่มสูงขึ้น แม้ว่าสารเคมีทางการเกษตรจําพวกปุ๋ยจะเป็นประโยชน์ต่อการเจริญเติบโตของพืชอาหาร ช่วยลดความเสี่ยง ในเรื่องความเสียหายต่อผลผลิต ทําให้ผลิตภาพทางการเกษตรเพิ่มสูงขึ้น สร้างรายได้ให้แก่เกษตรกร และเศรษฐกิจ แต่การใช้สารเคมีที่มากเกินความจําเป็น และไม่ถูกต้องเหมาะสมก็จะทําให้ เกิดผลกระทบด้านต่างๆ กล่าวคือ ด้านสุขภาพ พบว่า ในปี ๒๕๕๙ มีเกษตรกรที่มีความเสี่ยงและ ไม่ปลอดภัยจากสารเคมีกําจัดศัตรูพืชเพิ่มขึ้น

จากการตรวจระดับเอ็นไซม์โคลีนเอสเตอเรส ของกลุ่มที่ประกอบอาชีพเกษตรกรรมในปี 255๙ โดยเจ้าหน้าที่สาธารณสุขประจำโรงพยาบาลส่งเสริมสุขภาพตำบลบ้านปอแดง ตำบลนาดี พบว่าผลตรวจสุขภาพของกลุ่มที่ประกอบอาชีพเกษตรกรรม 15-๕๙ ปีจำนวน ๓00 คน พบอัตราผู้มีระดับโคลีนเอสเตอเรสในกระแสโลหิต มีระดับความเสี่ยงจำนวน ๙๘ คน คิดเป็นร้อยละ ๓๒.๖ ไม่ปลอดภัยจำนวน  ๕๕ คน คิดเป็นร้อยละ 1๘.3๓ ปลอดภัยจำนวน 15๖ คนคิดเป็นร้อยละ 5๒.๐๐ และทางโรงพยาบาลส่งเสริมสุขภาพตำบลบ้านปอแดง  ได้ดำเนินการหาปัจจัยที่มีผลต่อการใช้สารเคมี พบว่ากลุ่มชาวนาส่วนใหญ่ไม่เคยผ่านการอบรมเกี่ยวกับการใช้สารเคมีที่ถูกวิธีจากภาครัฐ และพบปัญหาอุปสรรคในการป้องกันสารเคมี คือ ปัญหาการใช้ถุงมือ การใช้แว่นตา และการสวมรองเท้าบูท ชาวนาไม่สามารถปฏิบัติตนได้อย่างถูกต้องตามหลักวิชาการ  เกษตรกรส่วนใหญ่เชื่อว่าร่างกายทนต่อสารเคมีในปริมาณมากได้

               เพื่อเป็นการเฝ้าระวังป้องกันและลดอันตรายจากสารเคมีกำจัดศัตรูพืชในเกษตรกร โรงพยาบาลส่งเสริมสุขภาพตำบลบ้านปอแดง ตำบลนาดี จึงได้จัดทำโครงการการดำเนินงานการคุ้มครองผู้บริโภคด้านสุขภาพ ปี 2560 ขึ้น เพื่อให้เกษตรกรเกิดความตระหนักในการป้องกันตนเองจากการใช้สารเคมี

**วัตถุประสงค์**

1. เพื่อให้เกษตรกรกลุ่มเสี่ยงในตำบลนาดีได้รับการตรวจคัดกรองสารเคมีกำจัดศัตรูพืช

๒. เพื่อสร้างความตระหนักในการใช้สารเคมีกำจัดศัตรูพืชในเกษตรกร

**กลุ่มเป้าหมาย**

เกษตรกรกลุ่ม อายุ ๑๕ – ๕๙ ปี ที่เสี่ยงต่อการสัมผัสสารเคมีกำจัดศัตรูพืช,ผู้ปลูกผักเกษตรอินทรีย์

**เครื่องมือที่ใช้**

๑ .แบบคัดกรองสารเคมีในเลือดเกษตรกร

**ขั้นตอนการดำเนินงาน**

วิธีดำเนินการ

1.ทบทวนแผนทางเดินยุทธศาสตร์ตำบลนาดี

2.จัดทำแผน/โครงการเพื่อขออนุมัติจากทองทุนสุขภาพตำบลนาดี

3.ประชุมชี้แจง/ประชาคมชานบ้านเพื่อหานแนวทางร่วม

๔.สำรวจและขึ้นทะเบียนกลุ่มเป้าหมายในเกษตรกรกลุ่มเสี่ยง กลุ่มเกษตรกรกลุ่ม อายุ ๑๕ – ๕๙ปี

๖.ตรวจคัดกรองสารเคมีในเลือดเกษตรกรกลุ่มเสี่ยง ครั้งที่ ๑

๗.ตรวจเลือดซ้ำครั้งที่ ๒ ในกลุ่มที่พบความไม่ปลอดภัยและสุ่มตรวจกลุ่มที่มีผลเลือดปลอดภัย

๘.เปรียบเทียบผลเลือดระหว่างกลุ่มใช้และไม่ใช่สารเคมี

๙.ปรับเปลี่ยนพฤติกรรมในกลุ่มที่พบความไม่ปลอดภัย